cyanic-selkie/wikianc huggingface dataset:
Yrjö Kilpinen
Tutkimuskohteena
Yrjö Kilpinen säilytti runsaasti kirjallista aineistoaan pesulakuiteista kirjeenvaihtoon, ja sitä on Kansallisarkistossa säilytteillä neljä ja puoli hyllymetriä. Kilpisestä ei ole kuitenkaan voitu laatia kriittistä elämäkertaa, koska hänen sukulaisensa eivät ole sallineet tutkijoiden käyttää arkistoaineistoa. Tauno Karilan elämäkerta vuodelta 1964 kärsii puutteista, koska hän ei voinut perehtyä lähdemateriaaliin, ja Gustav Djupsjöbacka ja Martti Turtola joutuivat 1990-luvulla luopumaan elämäkertahankkeesta, koska suku suhtautui siihen kielteisesti.
Huhtikuussa 1999 Yhdysvalloissa perustettiin Yrjö Kilpinen Society.
Natasha O’Keeffe
O'Keeffe syntyi Brightonissa, mutta kasvoi Tootingissa, Etelä-Lontoossa. Hän opiskeli näyttelemistä Royal Welsh College of Music & Drama -teatterikoulussa.
Etelä–Etelä-yhteistyö
Etelä–Etelä-yhteistyö on akateemikoiden ja poliitikkojen historiallisesti käyttämä termi, jolla kuvataan kehitysmaiden välistä yhteistyötä raaka-aineiden, teknologian ja osaamisen välittämiseksi.
Historia
Vuonna 1978 YK perusti kehitysmaiden yhteistyön edistämiseksi oman yksikön. Laajemmin kehitysmaiden välillä alkoi syntyä yhteistyötä kuitenkin vasta 1990-luvun lopulla. Kehitysmaiden välisen yhteistyön avulla on kyetty vähentämään maiden riippuvuutta teollisuusmaiden avustusohjelmista, mikä on aiheuttanut muutoksen kansainvälisissä valtasuhteissa. Käytännössä suurin osa kehitysmaiden ulkomaankaupasta tapahtuu kuitenkin edelleen teollisuusmaiden kanssa.
Italian Grand Prix 1995
Italian Grand Prix 1995 oli Formula 1 -sarjan osakilpailu, joka ajettiin 10. syyskuuta 1995 Monzan radalla. Kilpailu oli kauden 12:s. Sen voitti Johnny Herbert, jolle voitto oli kauden toinen. Nopeimman kierroksen kisassa ajoi Gerhard Berger aikaan 1,26.419. Kilpailu oli F1-historian toinen, jossa kaksi suomalaista ylsi pistesijoille.
Tonttu Toljanterin joulumieli
Tonttu Toljanterin joulumieli on Yle TV2:n tuottama suomalainen Tonttu Toljanterin joulukalenteriin perustuva elokuva, joka esitettiin ensimmäisen kerran 25.12.2003. Elokuva on esitetty Yle Tv2:ssa muutamia kertoja 23.12.2006, 25.12.2008 ja 25.12.2015. Ohjelman nimikkohenkilöä Tonttu Toljanteria näyttelee Kunto Ojansivu.
Näyttelijät
Elokuva julkaistiin DVD:llä 16. lokakuuta 2013.
Norrilampi
Norrilampi on Pirkanmaalla Ikaalisissa Karpanperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Norrilampi on osa Pääjärven valuma-aluetta.
Maantietoa
Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Pääjärveen laskevan Silmästeenojan varrella Norrinvuoren pohjoispuolella. Lammen ympäristö on mäkien välissä olevaa suota. Lampeen on kaivettu neljä lampea, joista kolme tuo lampeen soiden kuivatusvesiä. Etelästä lähtevä oja on laskuoja, joka yhtyy 400 metrin jälkeen Silmästeenojaan. Rantaviivan pituus on 550 metriä. Rannat ovat kahta kohtaa lukuun ottamatta suota ja ne ovat autiot. Lähin rakennus sijaitsee 50 metriä länteenpäin rannasta. Mökin lähelle johtaa metsäautotie Saukonperältä.
Arthur Franck
Arthur Franck (s. 1980) on suomalainen dokumenttielokuvien ohjaaja ja käsikirjoittaja. Hänen tunnettuja töitään ovat Olliver Hawk (2019) ja Tamminiemen pesänjakajat -kirjasta kertova Pesänlikaajat – erään kirjakohun anatomia (2021).
Arthur Franckin isä on dokumentaristi ja toimittaja Michael Franck.
Lillehammer Olympiske Bob- og Akebane
Lillehammer Olympiske Bob- og Akebane on kelkkailurata Hunderfossenin kylässä Lillehammerissa Norjassa. Se rakennettiin vuoden 1994 talviolympialaisia varten. thumb|300px|right|Rataprofiili thumb|300px|right|Jarrutusaluetta.
Tuomo Romppanen
Tuomo Romppanen (s. 17. helmikuuta 1956) on lahtelainen sosiaalityöntekijä, joka toimi Mäntymäen lastenkodin johtajana 23 vuotta. Romppanen erotettiin toukokuussa 2005, kun häntä alettiin epäillä lasten seksuaalisesta hyväksikäytöstä.
Valklampi (Lohja, Nummi)
Valklampi on noin neljäntoista hehtaarin laajuinen järvi Lohjalla Karjaanjoen päävesistössä. Se sijaitsee Nummen taajaman luoteispuolella lähellä Varsinais-Suomen rajaa. Taajaman ja Valklammen välissä on Pitkäjärvi ja Kovelanjärvi. Lohjan keskusta sijaitsee noin 20 kilometriä Valklammesta kaakkoon.
Tuomo Romppanen
Romppanen osallistui myös politiikkaan ja hän oli Lahden kaupunginhallituksen ja -valtuuston jäsen. Kunnallisvaaleissa 2004 Romppanen sai eniten ääniä (708) Vihreiden listalla. Romppanen oli ehdolla eduskuntavaaleissa 2003 Hämeen vaalipiirissä Vihreän liiton listalla ja sai 1 362 ääntä yltäen varaedustajaksi. Eduskuntavaaleissa 1999 hän sai 719 ääntä eli viidenneksi eniten ääniä Vihreistä Hämeessä.
Marraskuussa 2006 Lahden käräjäoikeus tuomitsi Romppasen kymmenen kuukauden ehdolliseen vankeusrangaistukseen kuuden lapsen seksuaalisesta hyväksikäytöstä, koska oikeuden mukaan Romppainen ”oli tavoitellut seksuaalista kiihotusta pestessään lapsia saunassa”. Lisäksi Romppanen määrättiin maksamaan valtiolle oikeudenkäyntikuluja yli 28 000 euroa sekä kuudelle asianomistajalle henkisestä kärsimyksestä yhteensä 5 000 euroa. Teot ajoittuivat vuosille 1999–2004. Kouvolan hovioikeus lievensi myöhemmin tuomiota ja antoi 31. lokakuuta 2007 Romppaselle viidestä lapsen seksuaalisesta hyväksikäytöstä sekä virkavelvollisuuden rikkomisesta viiden kuukauden ehdollisen vankeusrangaistuksen. Rikokset tapahtuivat oikeuden mukaan tilanteissa, jotka liittyivät tyttöjen nukuttamiseen ja saunottamiseen. Romppanen on kiistänyt kaikki häntä kohtaan esitetyt syytteet. Korkein oikeus ei antanut Tuomo Romppaselle valituslupaa.
Valklampi (Lohja, Nummi)
Lohjalla on myös toinen Valklampi; siitä käytetään toisinaan nimeä Valklammi.
Nothing Safe: The Best of the Box
Nothing Safe: Best of the Box on grunge-yhtye Alice in Chainsin kokoelma-albumi. Sen julkaisi Columbia Records -levy-yhtiö 29. kesäkuuta 1999.
Albumi on yhtyeen ensimmäinen kokoelma-albumi. Se sisältää kappaleita Alice in Chainsin edellisiltä albumeilta Facelift, Alice in Chains, Sap, Dirt, ja Jar of Flies, sekä siinä on yksi ennen julkaisematon kappale "Get Born Again".
Rudolf Slánský
pienoiskuva|280px|Rudolf Slánský vuonna 1947 (kolmas vasemmalta). Rudolf Slánský (31. heinäkuuta 1901 Nezvěstice – 3. joulukuuta 1952 Praha) oli tšekkoslovakialainen poliitikko ja Tšekkoslovakian kommunistisen puolueen pääsihteeri toisen maailmansodan jälkeen. Tšekkoslovakian sisäministerinä hän oli yksi merkittävimmistä poliittisen terrorin toimeenpanijoista. Slánský vangittiin marraskuussa 1951 ja hänet tuomittiin näytösoikeudenkäynnissä vakoilusta ja sionismista. Hänet teloitettiin joulukuussa 1952.
Varhainen elämä
Slánský opiskeli Plzeňin kaupallisessa akatemiassa. Ensimmäisen maailmansodan jälkeen hän muutti Prahaan, missä hän tutustui vasemmistolaisiin ajatuksiin. Slánský liittyi Tšekkoslovakian kommunistiseen puolueeseen, kun se oli eronnut sosiaalidemokraattisesta puolueesta 1921. Hän yleni puolueessa ja hänestä tuli Klement Gottwaldin apulainen. Viidennessä puoluekokouksessa vuonna 1929 Slánský nimettiin puolueen presiudimiin ja politbyroon jäseneksi.
Vuosina 1929–1935 Slánský toimi maan alla laittomassa kommunistisessa puolueessa. Vuonna 1935 Slánský ja Gottwald valittiin kansalliskokoukseen. Slánskýn, joka oli juutalainen, täytyi paeta Neuvostoliittoon saksalaisten miehitettyä Sudeettialueet lokakuussa 1938. Neuvostoliitossa Slánský toimi Radio Moskovassa Tšekkoslovakiaan lähetettyjen radio-ohjelmien toimittamisessa. Slánský organisoi Tšekkoslovakian armeijan yksiköt, joiden kanssa hän palasi Tšekkoslovakiaan 1944 osallistuakseen Slovakian kansannousuun.
Oikeudenkäynti
Marraskuussa 1951 Slánský ja 13 muuta henkilöä pidätettiin ja vangittiin syytettynä titolaisiksi, trotskilaisiksi ja sionisteiksi. Slánskýta syytettiin vakoilusta länsikapitalismin hyväksi toimivan salaliiton jäsenenä. Slánskýta rasitti hänen kosmopoliittinen maineensa, joka antoi Gottwaldille ja hänen tukijalleen Antonín Zápotockýlle mahdollisuuden syyttää häntä porvariksi. Gottwald päätti mahdollisesti turvata oman turvallisuutensa uhraamalla Slánskýn ”kansallisiin kommunisteihin” kohdistetussa stalinistisessa ”puhdistuskampanjassa”. Toisten historioitsijoiden mukaan Slánskýn vallanhalu ja Gottwaldin aseman heikentäminen presidentti Benešin kuoleman jälkeen johti valtakamppailuun heidän välillään. Gottwald aloitti syyttämällä Slánskýn lähimiehiä Otto Šlingiä ja Bedřich Reiciniä rikoksista puoluetta vastaan. Slánskýta syytettiin myös talouden ja teollisuuden ongelmista.
Prahan oikeudenkäynti alkoi 20. marraskuuta 1952. Oikeudenkäynnissä oli merkittäviä antisemitistisiä piirteitä: kolmestatoista syytetystä kymmenen oli Slánskýn lisäksi juutalaisia. Josif Stalin valvoi oikeudenkäyntiä tarkasti. Slánský tuomittiin syylliseksi ”trotskilais-titolais-sionistiseen toimintaan amerikkalaisen imperialismin hyväksi” ja hirtettiin Pankrácin vankilassa 3. joulukuuta 1952. Hänen ruumiinsa poltettiin ja tuhkat levitettiin maantielle Prahan ulkopuolelle.
Stalinin kuoleman ja tuomitsemisen jälkeen Antonín Novotný syytti Slánskýta stalinististen metodien tuomisesta kuulusteluihin Tšekkoslovakiassa. Slánský ja muut puhdistuksen uhrit puhdistettiin syyllisyydestä huhtikuussa 1963 ja rehabilitoitiin toukokuussa 1968. Slánský oli korkea-arvoisin Tšekkoslovakiassa teloitettu poliitikko; myöhemmin epäsuosioon joutuneet johtajat vain erotettiin ja pantiin eläkkeelle.
Calea jamaicensis
Calea jamaicensis on Calea-sukuun ja asterikasvien (Asteraceae) heimoon kuuluva kasvilaji. Tieteellisen nimen sille antoi ensimmäisenä Carl von Linné. Sillä ei ole alalajeja.
Calea jamaicensis kasvaa luonnonvaraisena Väli-Amerikassa ja Karibian saaristossa sekä Etelä-Amerikan pohjoisosissa Ecuadorissa, Kolumbiassa ja Venezuelassa.
Timo Jokela
Taiteilijana Timo Jokela käyttää paikkasidonnaisen taiteen, yleensä ympäristö- ja yhteisötaiteen menetelmiä. Hän tuo pohjoiseen maisemaan, talveen, lumeen ja jäähän keskittyneiden teostensa kautta näkökulmia keskusteluihin taiteen ja paikan, taiteen ja pohjoisten ihmisten ja kansojen suhteista. Jokela irrottautuu teoksissaan länsimaisen maisemataiteen perinteestä, joka on ollut usein valloittavaa ja kolonisoivaa suhteessa pohjoiseen. Tässä mielessä Jokelan taide on arktista taidetta, jossa on kulttuuripoliittinen ulottuvuus. Jokela toimii aktiivisesti ympäristötaiteilijana, ja hänen teoksiaan on ollut esillä Pohjoismaiden lisäksi Skotlannissa, Venäjällä ja Japanissa. thumb|Ympäristötaideteos Jokirannan juurakot, 2012, Ii. Oman taiteensa tekemisen lisäksi Timo Jokela kuratoi näyttelyitä ja tapahtumia sekä toimii Lapin yliopistossa vastuullisena johtajana taiteen ja tieteen välisissä kehittämishankkeissa.
Timo Jokela työskentelee Lapin yliopiston taiteiden tiedekunnassa professorina kuvataidekasvatuksen ja soveltavan kuvataiteen aloilla, muun muassa kansainvälisessä maisteriohjelmassa Arctic Art and Design. Jokela on toiminut Lapin yliopiston taiteiden tiedekunnan dekaanina vuosina 2009-2017 ja Arktisen yliopiston Arctic Sustainable Art and Design -verkoston johtajana vuodesta 2011 alkaen. Hän on johtanut useita alueellisia, kansallisia ja kansainvälisiä soveltavan taiteen ja kuvataidepedagogiikan kehittämishankkeita, joista hän on julkaissut kotimaisia ja kansainvälisiä tutkimusartikkeleja ja toimittanut kirjoja, jotka käsittelevät muun muassa talvitaidetta, ympäristö- ja yhteisötaidetta, soveltavaa taidetta, arktista taidetta ja muotoilua sekä laaja-alaista kuvataidekasvatusta.
Unplugged (Alice in Chainsin albumi)
Unplugged on yhdysvaltalaisen rockia soittavan Alice in Chains -yhtyeen livealbumi ja konserttivideo, joka on taltioitu 10. huhtikuuta 1996 Brooklynissa, New York Cityssa osana Music Televisionin televisio-ohjelmaa MTV Unplugged, jossa eri yhtyeet ja artistit esittävät kappaleitaan akustisina sovituksina. Music Television esitti taltioinnin alun perin 28. toukokuuta 1996, ja sen ohjasi Joe Perota. Alice in Chains soitti MTV Unpluggedissa ensimmäisen konserttinsa kahteen ja puoleen vuoteen, ja sitä on usein pidetty paitsi eräänä yhtyeen parhaista esiintymisistä, myös yhtenä koko MTV Unpluggedin kohokohdista.
Unplugged on taltioitu Brooklynin musiikin akatemian teatterissa. Sen lisäksi, että konsertti merkitsi Alice in Chainsille ensimmäistä esiintymistä kahteen ja puoleen vuoteen, se on myös eräs viimeisistä konserteista, joita yhtye teki yhdessä alkuperäisen laulajansa Layne Staleyn kanssa. Yhtye esitti konsertissa sekä suurimpia hittejään että vähemmän tunnettuja kappaleitaan, sekä kokonaan uuden kappaleen ”The Killer is Me”. Yhtyeen esittämistä kappaleista ”Angry Chair”, ”Frogs” ja ”The Killer is Me” leikattiin pois konsertin alkuperäisestä televisioesityksestä.
Albumilta julkaistiin single ”Over Now”, joka nousi Yhdysvalloissa Billboardin Mainstream Rock -listan sijalle neljä. Samaiselle listalle nousivat albumin kappaleista myös promosinglenä julkaistu ”Would?” (sija 19) ja ”Down in a Hole” (sija 24), vaikka sitä ei julkaistukaan singlenä. Promosinglenä ”Would?”:n lisäksi julkaistiin myös kappale ”No Excuses”. Itse Unplugged-albumi ylsi Billboard 200 -listan sijalle kolme, ja se on ylittänyt Yhdysvalloissa platinalevyn rajan. Konserttivideo puolestaan nousi Billboardin Top Music Videos -listan seitsemänneksi, ja on ylittänyt kultalevyn rajan.
Tausta
1990-luvulla kansainvälisesti suosituksi ponnahtanut Alice in Chains oli levyttänyt ennen vuotta 1996 yhteensä kolme studioalbumia, joista Unpluggedia oli edeltänyt yhtyeen vuonna 1995 julkaisema nimikkoalbumi. Kolmen studioalbumin lisäksi yhtye oli levyttänyt kahden EP-levyn verran akustista musiikkia.
Laulaja Layne Staley oli kärsinyt masennuksesta ja päihderiippuvuudesta lähes koko 1990-luvun ajan, ja Staleyn ongelmien vuoksi Alice in Chains oli joutunut pysyttelemään poissa esiintymislavoilta ja kiertueilta. Yhtye ei ollut esiintynyt yhdessä sitten vuoden 1994, kun se hieman yllättäen päätti osallistua Music Televisionin televisio-ohjelmaan MTV Unplugged, jossa eri yhtyeet ja artistit esittivät kappaleitaan akustisina sovituksina.
Music Television oli pyytänyt Alice in Chainsia esiintymään MTV Unpluggediin jo useita kertoja aiemmin, mutta yhtye oli aiempina kertoina kieltäytynyt kutsuista. Kitaristi Jerry Cantrell on sanonut myöhemmin, että yhtye oli kieltäytynyt mahdollisuudesta soittaa ohjelmassa ”kolme tai neljä kertaa”. Cantrellin mukaan yhtyeen jäsenten halukkuus osallistua ohjelman tekemiseen vuonna 1996 tuli yllätyksenä myös itse yhtyeelle sen viime vuosien hiljaiselosta johtuen.
Konsertti
Alice in Chains konsertoi MTV Unplugged -televisio-ohjelman merkeissä Brooklynissa, New York Cityssa 10. huhtikuuta 1996. Yhtye soitti Brooklynin musiikin akatemian teatterissa, ja esiintymisestä tehdyn televisio-ohjelman jakson ohjasi Joe Perota.
Layne Staley ehdotti, että yhtyeen esiintymislavaa koristaisivat konsertissa suuret kynttilät, jotka loisivat yhtyeen ympärille pimeän ja tunnelmallisen ilmapiirin, sillä yhtye ei koskaan ollut pitänyt kirkkaissa valoissa esiintymisestä. Staley oli ostanut konsertissa lavalla nähdyt kynttilät kotikaupunkinsa Seattlen Pike Place Marketista.
Yhtyeen konserttia seurasi paikan päällä yleisö, joka koostui muun muassa faneista, tuttavista sekä perheenjäsenistä. Myös Metallica-yhtyeen jäsenet olivat yleisössä; ennen konserttia Alice in Chainsin basisti Mike Inez kirjoitti vitsillä akustiseen bassoonsa fraasin ”Friends Don’t Let Friends Get Friends Haircuts...”, viitaten Metallican jäsenten silloin uusiin ja aiempaa muodikkaampiin hiustyyleihin. Inez ja rumpali Sean Kinney soittivat konsertissa myös Metallican kappaleen ”Enter Sandman” intron ennen omaa kappalettaan ”Sludge Factory”, kun taas kitaristi Jerry Cantrell soitti kappaleen ”Battery” intron.
Kitaristi Jerry Cantrell on myöhemmin sanonut soittaneensa konsertin todella sairaana, sillä hän oli saanut ruokamyrkytyksen ennen konserttia syömästään hot dogista. Myös laulaja Layne Staleyn terveydentila ja konsertissa nähty hauras olemus ovat herättäneet paljon keskustelua ja mielipiteitä erityisesti hänen kuolemansa jälkeen, ja Staleyn silloista olemusta onkin pidetty yhtenä konsertin huomionarvoisimmista piirteistä. Staleyn terveydentila oli konsertin taltioimisen aikaan rapistunut jo huomattavasti pitkään jatkuneen huumeidenkäytön ja -riippuvuuden seurauksena.
Yhtye harkitsi Jerry Cantrellin mukaan myös kappaleiden ”Love, Hate, Love” ja ”We Die Young” esittämistä, mutta rajatun esiintymisajan vuoksi joutui pudottamaan kappaleet setistään. Sitä vastoin muutama konsertissa kuulluista kappaleista, kuten ”Got Me Wrong” ja ”Sludge Factory”, jouduttiin aloittamaan virheiden vuoksi uudelleen alusta niiden taltioimiseksi. Konsertin taltioimisen on kerrottu kestäneen noin kolme tuntia.
Ole Norrback
Johan Ole Norrback (s. 18. maaliskuuta 1941 Ylimarkku) on suomalainen poliitikko. Hän on Ruotsalaisen kansanpuolueen jäsen ja toimi puolueen puheenjohtajana vuosina 1990–1998. Norrback toimi kansanedustajana vuosina 1979–1987 ja 1991–1999 sekä useissa ministerintehtävissä 1980- ja 1990-luvulla. 2000-luvulla hän toimi Suomen suurlähettiläänä ensin Norjassa ja sitten Kreikassa, josta hän palasi Suomeen syyskuussa 2007.
Raili Hildén
Raili Hellevi Hildén (ent. Rotko, s. 3. elokuuta 1944 ) on suomalainen kunnallispoliitikko. Hän oli Heinolan kaupunginhallituksen jäsen vuosina 2001–2008 ja 2013–2021, joista puheenjohtajana 2001–2004, 2005–2006 ja 2013 –2017 sekä varapuheenjohtajana 2007–2008. Hildén toimi kaupunginvaltuutettuna 1977–1992, 2001–2008, 2013–2021 sekä Päijät-Hämeen maakuntahallituksen jäsenenä 2001–2004. Hildén oli Lahden Seudun Kehittämisyhtiön hallituksen jäsen 2004–2008 ja Lahden Seudun seutuhallituksen jäsen 2008–2009. Hän oli Heinolan tarkastuslautakunnan jäsen 2009–2012.
Eduskuntavaaleissa 2003 Hildén sai 3830 ääntä ja pääsi varaedustajaksi Hämeen vaalipiirin SDP:n vaalilistalla.
Tasavallan presidentti myönsi Hildénille kunnallisneuvoksen arvonimen kesäkuussa 2008. Hän sai Kuntaliiton hopeisen kunniamerkin 2014.
Särkyneen sydämen sola
Särkyneen sydämen sola (Breakheart Pass) on Alistair MacLeanin käsikirjoittama 1860-luvulle sijoittuva lännenelokuva, joka perustuu käsikirjoittajan itsensä kirjoittamaan samannimiseen romaaniin. Elokuvan ohjasi Tom Gries, ja musiikin sävelsi Jerry Goldsmith.
Elokuva kuvattiin pääosin pohjoisessa Idahossa, Yhdysvalloissa sijaitsevalla Camas Prairie Railroadilla. Veturina käytettiin Great Western Railwayn 2-8-0 Consolidation-tyyppistä höyryveturia nro 75.
Juoni
Romaanin ja elokuvan juonet eivät merkittävästi poikkea toisistaan. Kurkkumätäepidemian (kirjassa koleran) iskettyä Kalliovuorilla sijaitsevaan Yhdysvaltain hallituksen sotilaslinnoitukseen Fort Humboldtiin, lähettää hallitus linnakkeeseen rautateitse vaihtomiehistön sekä lääkärin. Junassa ovat mukana myös kuvernööri Fairchild ja tämän veljentytär. Väliasemalla junaan nousevat myös sheriffi Nathan Pierce (elokuvassa näyttelijänä Ben Johnson) sekä tämän pidättämä etsintäkuulutettu John Deakin (Charles Bronson).
Matkalla kohti vuoristolinnaketta junassa tapahtuu murha toisensa jälkeen. Kun junan perässä olevat sotilasvaunut karkaavat ja syöksyvät rotkoon, salaisen palvelun agentiksi paljastuva Deakin suorittaa junassa omia tutkimuksiaan murhista ja löytää junan tavaravaunussa olevista ruumisarkuista aseita, joita samassa juonessa olevat sheriffi ja kuvernööri ovat kuljettamassa intiaanikapinallisille.
Arvioita
Video-oppaassa vuodelta 1994 Bello Romano kutsuu elokuvaa kovaotteiseksi mutta keinotekoiseksi westerniksi ja antaa sille kaksi tähteä viidestä, mikä vastaa sanallista arviota ”keskinkertainen”.
Frans van der Lugt
Frans van der Lugt (10. huhtikuuta 1938 Haag – 7. huhtikuuta 2014 Homs) oli alankomaalainen jesuiitta. Hän saapui Syyriaan vuonna 1966 vietettyään kaksi vuotta Libanonissa opiskellen arabiaa. Hänet murhattiin hallituksen joukkojen piirittämässä Homsin kaupungissa sisällissodan aikana. Hän ei ollut suostunut jättämään syyrialaisia hädän hetkellä. Oppositiovoimien muodostama Syyrian kansallinen neuvosto tuomitsi murhan ja syytti siitä Bašar al-Assadin hallintoa rikoksen ainoana hyödynsaajana.
Vihtanen
Vihtanen on matala, ruskeavetinen humusjärvi Keski-Suomen, Etelä-Savon ja Pohjois-Savon maakuntarajalla. Sen pinta-ala on 4,4 neliökilometriä. Etäisyys Jyväskylästä on 53 kilometriä itäkoilliseen ja Kuopiosta 69 kilometriä lounaaseen.
Maantiede
Vihtasen pohjoinen ja itäinen osa sijaitsevat Rautalammin alueella, etelälounainen osa Pieksämäen alueella ja läntinen osa Hankasalmen alueella. Järvi on kaakkois–luoteissuuntainen, ja sen keskiosa on selvästi eteläosaa kapeampi. Noin 40 metriä leveä Kolmistonsalmi yhdistää järven pohjoisosaa etelä- ja keskiosasta koostuvaan pääaltaaseen. Järven pohjoisosassa on 11-metrinen syvänne. Eteläosassa on 10 metriä syvä alue. Vain noin kuusi hehtaaria Vihtasesta on vähintään 10 metriä syvä.
Vihtasen suurin saari on noin neljän hehtaarin laajuinen Jaakonsaari luoteessa. Eteläosassa Pieksämäen alueella sijaitsee Pienisaari ja Nuottasaari. Järven keskiosassa on useita pieniä saaria ja luotoja. Idässä on Myllysaari ja luotoja.
Vihtasen rannoilla on haja-asutusta ja peltoalueita. Pääosin rannat ovat metsämaata. Vihtanen laskee noin 200 metriä pitkän laskuojan kautta itään Korppinen-järveen (104,9 metriä mpy). Vihtasen luoteispuolella on Vahvanen ja länsipuolella Armisvesi.
Vihtasen vesitilavuus on 10 882 000 kuutiometriä.
Vihtanen (14.718.1.017) kuuluu Myhinjärven valuma-alueeseen (14.718), joka on kolmannen jakovaiheen vesistö Kymijoen vesistössä (14). Toinen jakovaihe on Konneveden alue (14.71) ja ensimmäinen on Rautalammin reitin valuma-alue (14.7). Myhinjärven alueeseen kuuluu 95 vähintään hehtaarin laajuista järveä, joista yhdeksän on yli neliökilometrin laajuisia. Alueen laajin järvi on Ahveninen, sen jälkeen tulee Vihtanen, Myhinjärvi ja Mehtiö.
Stenberg
Stenberg on muun muassa seuraavien henkilöiden sukunimi:
Medicine at Midnight
Medicine at Midnight on yhdysvaltalaisen rock-yhtye Foo Fightersin kymmenes studioalbumi, joka julkaistiin 5. helmikuuta 2021.
Kokoonpano
Foo Fighters
Churruca-luokka
Churruca-luokka oli Espanjan laivaston kolmessa erässä 1920-luvun lopulta 1950-luvun alkuun valmistettujen alusten muodostama hävittäjäluokka.
Suunnittelu
Luokan aluksista kolme Sanchez Barcaiztegui, Churruca ja Alcalá Galiano tilattiin alun perin jo osana vuoden 1915 hankintoja, jolloin ne olisivat olleet todennäköisesti Alsedo-luokan paranneltuja versioita. Lopulta taloudelliset ja ensimmäisen maailmansodan aiheuttamat viiveet johtivat siihen, että alusten hankintapäätös uudistettiin vuonna 1922. Tällöin suunnittelun perustana oli Britannian kuninkaallisen laivaston Scott-luokan laivueenjohtajat, jotka olivat aikansa merkittävimpiä aluksia omassa luokassaan. Alusten suunnittelu oli lähes identtinen laivueenjohtajien kanssa lukuun ottamatta 42 000 hevosvoimaa tuottanutta propulsiojärjestelmää. Churruca ja Alcalá Galiano myytiin toukokuussa 1927 Argentiinalle ja alusten korvaamiseksi tilattiin osana vuoden 1926 hankintoja kolme uutta alusta. Lopulta tilattiin vielä yksi alus tammikuussa 1928.
Alusten pääaseina oli viisi 4,7 tuuman 45 pituuskaliiperin tykkiä, jotka olivat Carracassa lisenssivalmistettuja Vickersin tykkejä. Tykkien suojana oli vain osittain suojannut kilpi. Ilmatorjunta-aseistuksena oli yksi kolmen tuuman ilmatorjuntatykki ja neljä konekivääriä. Aseistuksen täydensivät kaksi kolmenputken 21 tuuman torpedoputkisarjaa.
Alusten propulsiojärjestelmänä oli kaksiakselinen Parsonsin turbiinimoottorit, joihin oli kytketty neljä Yarrow'n valmistamaa kattilaa. Järjestelmä tuotti 42 000 hevosvoimaa, mikä mahdollisti 36 solmun huippunopeuden. Aluksilla oli 548 tonnia öljyä, mikä mahdollisti 4 500 merimailin toimintamatkan 14 solmun nopeudella.
Luokan osoittauduttua onnistuneeksi tilattiin Cartagenasta vielä seitsemän alusta vuonna 1929. Tilatut alukset erosivat ensimmäisestä sarjasta komentosillan etuosan pyöreähköstä muodosta ja kolmijalkaisesta päämastosta. Lisäksi pääaseet suojattiin täysmittaisin kilvin kuten Britannian kuninkaallisen laivaston palvelukseenotetuissa A-luokan hävittäjissä.
Kääntöpiiri
right|thumb|350px|Punaisella sävytetun alueen rajaavat pohjoisessa kravun ja etelässä kauriin kääntöpiiri. Vain tällä alueella Aurinko voi koskaan paistaa suoraan ylhäältä. Kääntöpiirit ovat kaksi leveyspiiriä noin 23,5 astetta pohjoista ja eteläistä leveyttä. Niiden kulmaetäisyys päiväntasaajasta on sama kuin Maan pyörimisakselin kaltevuus Maan ratatasoon nähden.
Pohjoista kääntöpiiriä kutsutaan myös kravun kääntöpiiriksi ja eteläistä kauriin kääntöpiiriksi.
Kääntöpiirit rajaavat Auringon zeniittiaseman vuoden aikana. Zeniitissä Aurinko paistaa suoraan ylhäältä. Auringon zeniitin leveysaste liikkuu alkupuolella vuotta aina vain pohjoisemmaksi, kunnes kesäpäivänseisauksena (noin juhannuksena) se on pohjoisimmillaan ja sijaitsee kravun kääntöpiirillä. Sitten zeniittipiste kääntyy etelään, kunnes se talvipäivänseisauksen aikaan saavuttaa kauriin kääntöpiirin.
Nimitykset kravun ja kauriin kääntöpiiri tulevat siitä, että kauan sitten, kun kääntöpiirit saivat nimensä, Aurinko oli talvipäivänseisauksen aikana kauriin merkissä ja kesäpäivänseisauksen aikana kravun merkissä. Sittemmin tähdistöjen paikat ovat siirtyneet taivaalla.
Mallorca
Mallorca eli Majorca [] on Espanjalle kuuluva saari Baleaareilla, Välimerellä. Mallorca on pinta-alaltaan Espanjan suurin ja väkiluvultaan Teneriffan jälkeen toiseksi suurin saari. Saaren suurin kaupunki on Palma. Mallorcasta on tullut hiekkarantojen ja aurinkoisen ilmaston ansiosta erittäin suosittu matkakohde.
Maantiede
thumb|250px|Mallorca satelliittikuvassa. Mallorca on pinta-alaltaan Espanjan suurin saari. Mallorcalla on kaksi vuoristoista aluetta: Serra de Tramuntana kattaa saaren pohjoisrannikon ja Serres de Llevant sijaitsee saaren itäosassa. Saaren korkein kohta on Serra de Tramuntanaan kuuluva Puig Major, joka kohoaa 1 445 metriin. Mallorcan keskiosa taas on varsin tasaista ja hedelmällistä. Saarella on paljon luolia niin meren yläpuolella kuin alapuolellakin. Tunnetuimmat luolastot, Coves del Hams ja Coves del Drach, sijaitsevat saaren itäosassa ja ovat suosittu nähtävyys.
Aluejako
Saari on jaettu seuraaviin osiin:
Historia
Mallorca on ollut asuttu jo antiikin ajoilta saakka. Saaren hallitsija on kuitenkin vaihtunut tiuhaan tahtiin historian aikana. Vuoden 1716 Decretos de Nueva Planta -asetusten myötä Mallorcasta tuli osa Espanjalle kuuluvaa Baleaarien maakuntaa.
1950-luvulta lähtien massaturismi muutti saaren ja Palman olemusta tehden paikasta vetovoimaisemman sekä matkailua että manner-Espanjasta tulevia työntekijöitä kohtaan. Saarelle suuntautuva matkailu on kasvanut räjähdysmäisesti. Vuonna 1960 Mallorcalla kävi 500 000 matkailijaa, ja 1997 6,7 miljoonaa matkailijaa. Vuonna 2013 noin 22,7 miljoonaa matkailijaa kävi Palma de Mallorcan lentoasemalla. Vesitse saarelle saapui 1,5 miljoonaa ihmistä.
Valklampi (Lohja)
Valklampi on noin seitsemän hehtaarin laajuinen järvi Lohjalla Karjaanjoen päävesistössä. Se sijaitsee Lohjanjärven länsipuolella lähellä Varsinais-Suomen rajaa. Lohjan keskusta sijaitsee noin 20 kilometriä Valklammesta itään.
Valklammen valuma-alue on metsäistä, ja järven rannat ovat osittain hyvin jyrkkiä. Valklampi on lievästi humuspitoinen.
Lohjalla on myös toinen Valklampi; se sijaitsee lähellä Nummen taajamaa. Myös Vihdissä ja Espoossa on Valklampi-nimiset vakavedet.
Mallorca
Väestö
Mallorcan väkiluku oli vuonna 2015 859 289 asukasta. Saaren väestötiheys oli siten noin 237 asukasta neliökilometrillä. Lähes puolet saaren asukkaista asuu pääkaupunki Palmassa.
Useat kuuluisat ovat asuneet saarella. Frédéric Chopin sekä George Sand ostivat molemmat maata saarelta. Robert Graves asui saarella elämänsä loppuun saakka, julkaistuaan ensin Good-Bye to All That -teoksensa. Joan Miró kuoli Son Abrinesissa, Palmassa 25. joulukuuta 1983, vietettyään jo useita vuosia saarella. Catherine Zeta-Jones ja Michael Douglas omistavat talon saaren pohjoispäästä. Myös Michael Schumacher, Claudia Schiffer, Annie Lennox, Julian Lennon, Cynthia Charles, tennispelaaja Boris Becker, Steve McManaman sekä Felipe González omistavat kukin oman talon saarella. Kuuluisiin mallorcalaisiin kuuluu kirjailijoita ja filosofeja, kuten Ramon Llull ja Junípero Serra. 2000-luvulta lähtien armeijan komentaja Joaquin Jovellar y Soler ja kaksinkertainen Espanjan pääministeri Antonio Maura Montaner ovat asuneet saarella.
Kieli
Mallorcalla on kaksi virallista kieltä, katalaani ja espanja, mutta saaren pääkieli on katalaani. Mallorquí on saarella puhuttu katalaanin kielen murre.
Ruoka
Tyypillisiä mallorcalaisia ruokia ovat ensaïmada, saïm ja sobrassada. Mallorcalla syödään myös paellaa.
Urheilu
Jalkapallojoukkue RCD Mallorca pelaa korkeimmalla ja lentopallojoukkue CV Pòrtol lajissaan Espanjan korkeimmalla sarjatasolla. Koripallojoukkue Bàsquet Mallorca pelaa maan kolmanneksi korkeimmalla sarjatasolla. Kuuluisia mallorcalaisia urheilijoita ovat esimerkiksi Rafael Nadal ja Carlos Moya. Rafael Nadalin setä, Miguel Ángel Nadal, on entinen Espanjan jalkapallomaajoukkueen pelaaja. 2006 mallorcalainen Jorge Lorenzo voitti 250-kuutioisten moottoripyörien maailmanmestaruuden.
Liikenne
Palma de Mallorcan lentoasema on suuri kansainvälinen lentoasema aivan Palman kupeessa. Palman satamasta on laivayhteys muille Baleaarien saarille sekä Manner-Espanjan Barcelonaan ja Valenciaan.
Mallorcan tiet ovat hyväkuntoisia. Saarella on myös pieni rautatieverkosto. Palman rautatieasemalta kulkee junia useasti päivässä Sólleriin, Manacoriin ja Incaan.
Matkailu
Mallorca on perinteinen ja erittäin suosittu matkailukohde. Monipuolisuutensa ansiosta Mallorca sopii lähes kaikenlaisille matkailijoille: niin lapsiperheille, pariskunnille, nuorisoporukoille, aktiivilomailijoille kuin senioreille. Palmassa voi viettää sekä kaupunki- että rantalomaa. Tunnetuimpia Palman ulkopuolella sijaitsevia rantalomakohteita ovat muun muassa Palma Nova, Magaluf, Santa Ponça ja Alcúdia. Saarella on myös hyvät patikointi- ja urheilumahdollisuudet. Mallorcan luonnonnähtävyyksiin kuuluvat saaren itäosassa Porto Criston kaupungissa sijaitsevat Coves del Hams- ja Coves del Drach -tippukiviluolat. Jälkimmäisten kautta pääsee myös Euroopan suurimmalle maanalaiselle järvelle, Martelin järvelle.
Saksassa ja Britanniassa kiinnostuttiin Mallorcasta jo 1950-luvulla, ja Suomesta on tehty seuramatkoja Mallorcalle 1960-luvulta lähtien. Mallorcan varsinainen matkailukausi kestää huhtikuusta lokakuuhun, mutta talvikuukausina saarella on viileää.
Tammikuussa 2020 hyväksyttiin Baleaarien aluehallituksessa turistien alkoholinkäyttöä rajoittava laki, jossa muun muassa kielletään alkoholin happy hour -tarjoukset, kaksi yhden hinnalla -tarjoukset ja pubikierrokset. Se kieltää tarjouksien lisäksi myös bileveneiden mainostamisen määrätyillä alueilla sekä alkoholinmyynnin kaupoissa kello 21.30–08 välillä. Alkoholisäännöksiä tiukennetaan Sant Antonin alueella Ibizalla ja El Arenalissa ja Magalufissa Baleaareilla.
Luettelo diplomaattisista edustustoista Venäjällä
Tämä on luettelo diplomaattisista edustustoista  Venäjällä. Tällä hetkellä Moskovassa on 148 suurlähetystöä
Muut lähetystöt
Moskovassa:
Akkreditoidut suurlähetystöt
Seuraavat suurlähetystöt sijaitsevat
Zoltán Tagscherer
Zoltán Tagscherer (s. 13. toukokuuta 1976 Budapest) on unkarilainen maastohiihtäjä.
Tagscherer kilpaili kolmissa olympialaisissa. Salt Lake Cityssä 2002 hän sijoittui vapaan hiihtotavan sprintissä 39:nneksi ja vapaan 30 kilometrillä 66:nneksi, Torinossa 2006 vapaan hiihtotavan sprintissä 44:nneksi ja perinteisen 15 kilometrillä 76:nneksi sekä Vancouverissa 2010 vapaan 15 kilometrillä 81:nneksi.
Tagscherer kilpaili kuusissa MM-kilpailuissa 2001–2011. Hän sijoittui parhaimmillaan 39:nneksi vapaan hiihtotavan sprintissä Lahdessa 2001 sekä 16:nneksi vapaan hiihtotavan parisprintissä Sapporossa 2007.
Tagscherer kilpaili maailmancupissa vuosina 2002–2011. Ainoan maailmancupin pisteensä hän saavutti oltuaan 30:s Changchunin 15 kilometrin vapaan hiihtotavan kilpailussa helmikuussa 2007.
Humboldt-yliopiston kirjasto
Yliopistokirjaston kokoelmiin kuuluu noin 6 miljoonaa nidettä. Tämän lisäksi käytettävissä on 200 000 e-kirjaa, 16 000 e-sarjajulkaisua sekä 200 tietokantaa ja digitaalista kohdetta. Vuonna 2013 henkilökuntaan kuului 192 työntekijää.
Geetanjali Shree
Geetanjali Shree (s. 1957 Mainpuri) on intialainen kirjailija, joka on julkaissut kolme romaania ja useita novellikokoelmia. Hän sai kansainvälisen Booker-palkinnon vuonna 2022 teoksesta Tomb of sand (hindiksi Reta-samādhi).
Shree kävi koulunsa englanniksi, mutta puhui perheensä kanssa hindiä, ja aloitti kirjoittamisen myös hindiksi. Tomb of Sand on ensimmäinen intialainen teos, jolle on myönnetty Booker-palkinto. Shree väitteli tohtoriksi vuonna 1984 Vadodarassa toimivan Maharaja Sayajirao Universityn historian osastolta.
BBC valitsi Shreen vuonna 2022 sadan vaikutusvaltaisen ja innostavan naisen listalle 100 Women.
Pourouma hirsutipetiolata
Pourouma hirsutipetiolata on Pourouma-sukuun ja nokkoskasvien (Urticaceae) heimoon kuuluva putkilokasvilaji. Se jaetaan kahteen alalajiin: subsp. hirsutipetiolata ja subsp. hispida.
Levinneisyys
Pourouma hirsutipetiolata kasvaa Etelä-Amerikassa Kolumbiassa Andeilla ja Magdalena-joen laaksossa.
Alfa Romeo Spider (2006)
Alfa Romeo Spider (Typ 939) on Alfa Romeon vuosina 2006–2010 valmistama kangaskattoinen kaksiovinen roadster, joka jakaa suuren osan tekniikastaan 159- ja Brera-mallien kanssa. Se korvasi aiemman Spiderin, jota oli valmistettu vuosina 1994–2004.
Alkuperäisessä moottorivalikoimassa oli kaksi bensiinimoottoria: 2,2-litrainen (185 hv) nelisylinterinen ja 3,2-litrainen V6 (260 hv), jonka yhteydessä oli aina neliveto. Geneven autonäyttelyssä keväällä 2007 esiteltiin automatisoitu Selespeed-vaihteisto, joka oli valittavissa 2,2-litraisen moottorin yhteyteen. Vuoden 2007 uutuutena oli myös viisisylinterinen 2,4-litrainen (200 hv) dieselmoottori.vasen|kehyksetönVuonna 2009 mallistoon esiteltiin lisäksi turboahdettu 1,75-litrainen (200 hv) bensiinimoottori ja 2,0-litrainen (170 hv) diesel.
Blue Note Records
Blue Note on jazzmusiikkiin erikoistunut levy-yhtiö, joka perustettiin vuonna 1939 ja jota yhtiökumppanukset, musiikkituottaja Alfred Lion ja valokuvaaja, toimitusjohtaja Francis Wolff, johtivat vuosien ajan. Blue Note on tunnetuin lukuisista hard bop -jazztyylin levyjen julkaisuista. Sitä pidetään 1900-luvun tunnetuimpana jazzia julkaisseista levy-yhtiöistä: sille oli ominaista laatu, tyyli ja ajan paras musiikki. Juuri Lionin ja Wolffin aika oli yhtiön kultakautta. Nykyisin se on osa EMI-yhtiöitä.
Blue Notelle ovat levyttäneet muun muassa Horace Silver, Jimmy Smith ja Art Blakey. Suomalaisista jazzyhtyeistä levymerkille ovat päässeet U-Street All Stars, SlowHill, Trio Töykeät, Anna-Mari Kähärä ja Dallapé.
Wolff kuvasi yhtiön levyjen kannet viidentoista vuoden ajan, ja näistä kuvista syntyi paitsi Wolffin taidon, myös muusikkojen nimien ansiosta modernin jazzin kuvakieli. Wolffin kuvia oli talvella 2009–2010 esillä Berliinin juutalaismuseossa. Näyttelyyn liittyy kirja Blue Note Photography (kustantaja Jazzprezzo).
Nimi Blue Note viittaa mollipentatoniseen blues-asteikkoon, jossa on vähennetty kvintti. Blue note eli sininen sävel on mikrointervalli, joka sijaitsee molli- ja duurinuotin välissä, esimerkiksi 5b ja 5, jolloin intervalli jää normaalissa virityksessä tasavireisen soittimen ulottumattomiin. Poikkeuksena kitara, jolla blue note voidaan soittaa kieltä venyttämällä, blue note -nuottien kohdalla.
Ambarnyi
thumb|Ambarnyin kunta Louhen piirin kartalla. Ambarnyi  on maalaiskunta ja sen keskustaajama Karjalan tasavallan Louhen piirissä Venäjällä. Se sijaitsee Pirttijärven ja Ambarnojejärven välissä 43 kilometriä Louhesta kaakkoon. Taajamassa on 600 ja kunnassa 1 200 asukasta (vuonna 2013).
Maantiede ja asutus
Ambarnyin kunnan pinta-ala on 6 933,65 neliökilometriä. Se rajoittuu pohjoisessa Louhen piirin Pääjärven, Kiestingin, Louhen, Plotinan ja Malinavaaran kuntiin sekä Vienanmeren kautta Murmanskin alueeseen, kaakossa ja etelässä Kemin piirin Kuuseman ja Vääräkosken kuntiin sekä lounaassa Kalevalan piirin Jyskyjärven ja Luusalmen kuntiin. Pinta-alasta valtaosa on metsää.
Alue on pinnanmuodostukseltaan kumpuilevaa tasankoa, joka muuttuu idässä Vienanmeren alangoksi. Maisemaa leimaavat harjut ja suot. Tärkeimmät joet ovat Vienanmeren altaaseen kuuluvat Kuusemajoki, Vonkajoki, Kalkajoki, Nižma, Kjatka, Gridina (Murašova), Velikaja, Kovi-Kanda, Puloma, Nižnjaja Kumozerka, Sigo, Kurki-oja ja Kiz-reka. Järviä ovat Enkijärvi, Ala-Kuusamojärvi (ven. Nižneje Kumozero), Ylä-Kuusamojärvi (Verhneje Kumozero), Tuoppajärvi, Kierettijärvi, Kälkäjärvi (Bojarskoje), Kaarnisjärvi (Bolšoje Voronskoje), Piisamijärvi (Pizemskoje) ja Särkijärvi (Plotitšnoje). Hyötykaivannaisiin kuuluvat muskoviitti, diatomiitti, pegmatiitti, granaattiamfiboliitti, kristalliliuske, hiekka, sora ja turve. Ympäristön tila on hyvä.
Keskustaajaman lisäksi kuntaan kuuluvat Enkijärven taajama ja Kälkäjärven rautatieasema. Enkijärvellä on yli 500 ja Kälkäjärvella alle 50 asukasta. Vuoden 2010 väestönlaskennan mukaan kunnan asukkaista 81 % on kansallisuudeltaan venäläisiä, 7 % karjalaisia, 7 % valkovenäläisiä, 2 % ukrainalaisia ja 1 % suomalaisia.
Historia
Ambarnyin taajama on saanut alkunsa Muurmannin rataa rakennettaessa perustetusta rautatiepysäkistä. Aikaisemmin seudulla sijaitsi useita karjalaiskyliä. Neuvostoaikana Ambarnyilla oli kaupunkimaisen taajaman status (vuodesta 1956). Nykyinen kunta on muodostettu vuonna 2006 Ambarnyin asutushallintoalueesta ja Enkijärven kylähallintoalueesta.
Liikenne, talous ja palvelut
Kunnan läpi kulkee Pietarin ja Murmanskin välinen valtatie M18 sekä Muurmannin rata, jolla on Ambarnyin, Enkijärven ja Kälkäjärven asemat. Valtatieltä haarautuu tie Ambarnyin ja Enkijärven kautta Kriitinään ja Kalkalahteen. Kunnasta on linja-autoyhteys Tšuuppaan. Rautatieasemilla pysähtyvät Vienan Kemin ja Louhen väliset paikallisjunat sekä joukko kaukojunia.
Paikallisista työnantajista tärkeimpiä ovat rautatie ja julkiset palvelut. Luonnonvaroista hyödynnetään nykyään lähinnä hiekkaa ja soraa. Metsäteollisuuden merkitys on vähäinen. Maataloutta edustavat asukkaiden palstaviljelmät.
Keskustaajaman palveluihin kuuluvat lastentarha, keskikoulu, kulttuuritalo, kirjasto, pieni poliklinikka, posti ja joukko kauppoja. Julkisia palveluja on myös Enkijärvellä.
Nähtävyydet ja matkailu
Seudulta on löydetty useita kivikautisia asuinpaikkoja. Historiallisia kohteita ovat Muurmannin radan rakentajien muistomerkki Ambarnyissa sekä toisessa maailmansodassa kaatuneiden neuvostosotilaiden haudat.
Kunnan matkailupotentiaali perustuu seudun lähes koskemattomana säilyneeseen luontoon. Enkijärvellä on pieni retkeilymaja.
Lokal
Lokal on Helsingissä sijaitseva taidegalleria ja konseptimyymälä, joka on erikoistunut käyttö- ja taide-esineisiin. Galleria sai vuonna 2017 muotoilun valtionpalkinnon.
Valokuvaaja Katja Hagelstam perusti Lokalin huhtikuussa 2012. Hänen tavoitteenaan oli luoda suomalaisille taiteilijoille ja muotoilijoille paikan, jossa esitellä taidettaan. Lokal liittyi vuonna 2017 kansainväliseen Artsy-verkkosivustoon, jolla on maailman suurin modernin taiteen internet-tietokanta.
Galleriassa on esillä teemoittan koottuja ryhmänäyttelyitä, jotka vaihtuvat kuukausittain. Yksi näyttelyistä on tarkoitettu alle 30-vuotiaille uransa alussa oleville taiteilijoille. Galleria sai vuonna 2017 toimintansa ansiosta muotoilun valtionpalkinnon. Palkintoperusteluiden mukaan Lokal on tuonut esille suomalaista muotoilua, taidetta ja taideteollisuutta mielenkiintoisella ja raikkaalla tavalla.
4-pyridoni
4-pyridoni (C5H5NO) on heterosyklinen orgaaninen yhdiste. Yhdistettä voidaan käyttää muiden orgaanisten yhdisteiden synteesien lähtöaineena.
Ominaisuudet
Huoneenlämpötilassa 4-pyridoni on väritöntä kiteistä ainetta. Yhdiste liukenee hyvin veteen. 4-pyridonilla on kaksi tautomerista muotoa 4-pyridoni ja 4-hydroksipyridiini. Yhdiste kykenee reagoimaan nukleofiilina sekä enamiinin että fenolin tavoin. Nukleofiilisin kohta on 3-aseman hiiliatomi ja esimerkiksi nitraus tapahtuu tähän asemaan. 4-pyridoni reagoi fosforyylikloridin kanssa muodostaen 4-klooripyridiiniä. Yhdiste on heikko happo ja sen pKa-arvo on 3,23.
Valmistus ja käyttö
4-pyridonia voidaan valmistaa hydrolysoimalla 1-pyridyylipyridiniumkloridia. Yhdistettä käytetään eräiden lääkeaineiden kuten propyylijodonin ja perisiatsiinin valmistukseen.
Tornionlaakson museo
Tornionlaakson museo on Torniossa toimiva Tornionlaakson ja Meri-Lapin alueellinen vastuumuseo. Se sijaitsee kaupungin keskustassa Rajakartanon alueella Aineen taidemuseon sekä Tornion kaupunginkirjaston vieressä. Museo esittelee ja tallentaa Tornionlaakson historiaa ja kulttuuria molemmin puolin Suomen ja Ruotsin rajaa.
Tornionlaakson museon toimialuetta ovat Tornion, Haaparannan ja Kemi>n kaupungit sekä Simon, Tervolan, Keminmaan, Ylitornion, Pellon, Kolarin ja Muonion kunnat. Aluevastuumuseona Tornionlaakson museo hoitaa Suomen puolella rajaa alueellisen museotoiminnan edistämistehtävää ja alueellista kulttuuriympäristötehtävää, eli esimerkiksi neuvoo ja opastaa paikallismuseoita sekä hoitaa rakennettuun kulttuuriympäristöön ja arkeologiseen kulttuuriperintöön liittyviä viranomais- ja asiantuntijatehtäviä.
Historia
Tornion museo perustettiin kesäkuussa 1914 samaan aikaan Tornion Kotiseutuseura ry:n kanssa. Tällöin syntyi sekä Suomen pohjoisin kotiseutuyhdistys että pohjoisin museo. Kyseessä oli myös ensimmäinen Lappiin perustettu museo. Nykyiseen museorakennukseen se siirtyi vuonna 1962 ja uusi laajennusosa valmistui 1982. Tornion museo siirtyi kaupungin omistukseen vuonna 1975 ja siitä tuli Länsipohjan maakuntamuseo 1981. Nimi muutettiin Tornionlaakson maakuntamuseoksi 2000-luvun alussa. Museosta tuli alueellinen vastuumuseo vuoden 2020 alussa, jolloin myös sen nimi lyhennettiin Tornionlaakson museoksi.
Museorakennukseen suoritettiin neljä miljoonaa euroa maksanut peruskorjaus vuosina 2012–2013 ja uusi perusnäyttely "Kohtaamisia rajalla" valmistui 2014. Se avattiin yleisölle museon satavuotisjuhlien yhteydessä 31. elokuuta 2014. Edellinen perusnäyttely oli vanhimmilta osiltaan rakennettu 1960-luvun alussa ja sen uusimmat lisäyksetkin tehty jo 1980-luvun alkupuolella.
Vuodesta 2014 lähtien Tornionlaakson maakuntamuseo on esitellyt myös Ruotsin puoleisen Tornionlaakson historiaa yhteistyössä Haaparannan kunnan kanssa, joka on palkannut museoon yhden oman työntekijän.
Dickensonin piirikunta
Dickensonin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 14 318 vuonna 2019. Piirikunnan hallintokeskus on Clintwoodin kunta. Piirikunta perustettiin vuonna 1880.
Dave Taylor (jääkiekkoilija)
Dave Taylor (s. 4. joulukuuta 1955, Levack, Ontario, Kanada) on pelaajauransa lopettanut jääkiekkoilija. Taylor edusti NHL:n Los Angeles Kingsiä pelaajana vuosina 1977–94. Hän toimi Kingsin toimitusjohtajana vuodesta 1997 vuoteen 2006.
Taylor pelasi oikeaa laitaa niin sanotussa Triple Crown Line -ketjussa, jossa keskusmies oli Marcel Dionne ja vasen laitahyökkääjä Charlie Simmer.
Shehu Shagari
Shehu Usman Aliyu Shagari (25. helmikuuta 1925 – 28. joulukuuta 2018 ) oli nigerialainen poliitikko, joka toimi maansa presidenttinä vuosina 1979–1983. Häntä edelsi Olusegun Obasanjo ja seurasi Muhammadu Buhari.
Shagari oli muslimi. Hän työskenteli ennen poliittista uraansa opettajana. Yhtenä harvoista pohjoisnigerialaisista hän oli kiinnostunut liittovaltion politiikasta ja pyrki ja pääsi liittovaltion parlamenttiin vuonna 1954. Nigerian itsenäistyttyä hän työskenteli valtionhallinnon kaikilla osa-alueilla. Kun sotilaat kaappasivat vallan vuonna 1966, Shagari luopui hallinnollisista viroista.
Sotilasvallan päättyessä 1979 järjestettiin vaalit, jotka Shagari voitti pienellä erolla kilpailijaansa Obafemi Awolowoon. Hänet syrjäytettiin sotilasvallankaappauksella ja pidätettiin syytettynä korruptiosta. Hänet vapautettiin syytteistä vuonna 1986, mutta osallistuminen Nigerian politiikkaan kiellettiin häneltä hänen loppuiäkseen.
Annie Hermes
Annie Hermes (1906 Haarlem – 1995) oli alankomaalainen oratorio- ja konserttilaulaja, joka oli äänialaltaan altto.
Hermes opiskeli laulua Amsterdamin konservatoriossa. Hän saavutti suosiota pian debyyttinsä tehtyään. Hermes kuului Felix de Nobelin perustamaan Nederlands Kamerkooriin. Hän rajoitti ohjelmistonsa konserttiesityksiin ja oratorioon. Hermesin opettamien laulajien joukossa oli Margreet Honig.
Petropavlovsk
Petropavlovsk voi tarkoittaa seuraavia:
Tietue
Tietue on tietojenkäsittelyssä yhdistelmätyyppi toisiinsa liittyviä muuttujia. Tietue voi sisältää eri tyyppisiä toisiinsa kuuluvia tietoja kuten henkilön etu- ja sukunimi sekä syntymäpäivä.
Termi on erityisesti tiedonhallinnassa itsenäisen, loogisen tietokokonaisuuden nimitys.
Rakenteeltaan säännöllisessä eli strukturoidussa sisällössä tietue voidaan määritellä yhden kohteen tietojen muodostamaksi kokonaisuudeksi. Esimerkiksi asiakasrekisterissä kullakin asiakkaalla on oma tietueensa. Relaatiotietokannassa tietuetta vastaa tietokantataulun rivi.
Tiedonhallinnan kannalta strukturoimaton tai heikosti rakenteellinen tieto, kuten teksti, on vaikeammin, tai ei lainkaan, jaoteltavissa yhdenmukaisiksi tietueiksi.
Valklampi (Vihti)
Valklampi on noin puolentoista hehtaarin laajuinen korpijärvi Vihdissä Siuntionjoen päävesistössä. Se sijaitsee Nuuksion kansallispuistossa Nummelan kaakkoispuolella.
Offsetpaino
pienoiskuva|MAN Roland 500 -neliväriarkkioffsetpainokone. pienoiskuva|MAN Roland -sanomalehtipainokone. Offsetpainotekniikka on nykyisin käytetyin painomenetelmä. Offsetpainotekniikka on laakapainomenetelmä, jossa painava ja ei-painava pinta ovat samalla tasolla. Offset-menetelmä kehittyi kivipainosta 1900-luvun alussa.
Periaate
Offsetpainomenetelmä perustuu rasvan ja veden hylkimisille. Painolevyllä väriä vastaanottavat kohdat hylkivät vettä ja väriä luovuttamattomat kohdat ottavat vastaan veden. Koska painoväri on rasvaista, se tarttuu vain väriä vastaanottaviin kohtiin. Painettava kuva ei siirry suoraan painolevyltä paperille, vaan ensin käänteisenä kumisylinterin pinnalle ja siitä oikein päin paperille. Tästä tulee menetelmän englanninkielinen nimitys offset, ’siirtymä’.
Painotapahtuma
Painotapahtuma offsetpainomenetelmässä:
Sanomalehtipaino
Väri kiinnittyy paperiin yksinkertaisimmillaan imeytymällä sen huokoiseen pintaan ("coldset" tai "non-heatset" offset). Tämä menetelmä on edullisin ja sopii päällystämättömille papereille. Sitä käytetään yleensä sanomalehtiä painettaessa. Paperiradan päässä ei ole kuivausuunia, joka kuivattaisi painetun paperipinnan.